ישיבת מליאה, כנסת 14, פרוטוקול מספר 187, 1998-03-04 00:00

דן תיכון: רבותי, היום יום רביעי, ו' באדר התשנ"ח, 4 במרס 1998, הישיבה פתוחה – בחירת נשיא המדינה.

דן תיכון: רבותי חברי הכנסת, עד שנגמור את ההכנות – הודעתי לכם לפני שבוע, כי מר עזר ויצמן וחבר הכנסת שאול עמור הם המועמדים לכהונת נשיא המדינה.

דן תיכון: מונו ארבעה חברי ועדת קלפי, כדי שיוכלו בינתיים לחתום על 120 מעטפות ההצבעה.

דן תיכון: ואלה חברי הוועדה: חבר הכנסת חיים אורון, חבר הכנסת אלי גולדשמידט, חבר הכנסת נסים דהן וחבר הכנסת מאיר שטרית, שיהיה היושב-ראש.

דן תיכון: יושב-ראש הוועדה יקבל את הקלפי ממזכיר הכנסת, ינעל אותה במפתח וישמור את המפתח ברשותו.

דן תיכון: נוהל בחירת נשיא המדינה יהיה כדלקמן: על-פי חוק-יסוד: נשיא המדינה, המועמד שקיבל בסיבוב הראשון רוב של חברי הכנסת – הוא הנבחר.

דן תיכון: לא קיבל אף מועמד רוב כזה – מצביעים שנית.

דן תיכון: לא היה רוב כאמור בסיבוב השני – מצביעים פעם שלישית.

דן תיכון: בפעם הזו, המועמד שקיבל רוב של חברי הכנסת המצביעים – הוא הנבחר.

דן תיכון: קיבלו שני המועמדים מספר קולות שווה – חוזרים על ההצבעה.

דן תיכון: לצד הבמה מוצב פרגוד מקורה, ובתוכו, על מעמד מותאם, מונחים שלושת פתקי ההצבעה: שני פתקים, שעל כל אחד מהם מופיע שם המועמד, ופתק אחד נוסף לבן.

דן תיכון: כל חבר הכנסת שייקרא בשמו ייגש אל מזכיר הכנסת לקבל מעטפת בחירה, חתומה בידי ארבעת חברי ועדת הקלפי; עמה ייגש אל מאחורי הפרגוד וישים בתוכה את פתק ההצבעה.

דן תיכון: לאחר מכן יניחה בתוך תיבת הקלפי, המוצבת בצדו הימני של האולם.

דן תיכון: רבותי, ההצבעה היא הצבעה חשאית.

דן תיכון: מעטפה שיש בה יותר מפתק אחד תיפסל.

דן תיכון: לפיכך, אנא הקפידו על נטילת פתק אחד בלבד.

דן תיכון: כמו כן, ייפסלו פתקים שיש בהם קיפול, סימון או רישום כלשהו.

דן תיכון: רבותי, מי שיצא ויציג את הפתק לעיני הציבור – הקול שלו נפסל.

דן תיכון: חבר הכנסת בן-מנחם, הקול שלו נפסל.

דן תיכון: בתום ההצבעה תתכנס ועדת הקלפי ליד הבמה בצד הפרגוד ותספור את הקולות כאן במקום הזה.

דן תיכון: חברי ועדת הקלפי יהיו לבדם בעת הספירה, ולא יסתייעו באיש.

דן תיכון: בשל האפשרות לכמה סיבובים, מתבקשים חברי הכנסת שלא לעזוב את אולם המליאה עד לשמיעת התוצאות הסופיות.

דן תיכון: חבר הכנסת דרעי ישנו?

דן תיכון: לא עוזבים את אולם המליאה, כפי שזה קרה בפעם הקודמת.

דן תיכון: בתום הספירה, לכשאקבל מידי יושב-ראש ועדת הקלפי את תוצאות ההצבעה, אודיע לכנסת ואכריז מי מהמועמדים נבחר לנשיא המדינה.

דן תיכון: לאחר מכן תצא משלחת בראשותי ובהשתתפות סגני יושב-ראש הכנסת לנשיא הנבחר להודיע לו על תוצאות ההצבעה.

דן תיכון: יצטרף אליה חבר הכנסת אלי גולדשמידט.

דן תיכון: תודה.

דן תיכון: רבותי, אנחנו מתחילים בהצבעה.

דן תיכון: נא לשבת.

דן תיכון: אדוני המזכיר.

דן תיכון: חבר הכנסת שמעון פרס, בבקשה.

דן תיכון: אתה תהיה הראשון.

א' האן: שמעון פרס – מצביע; יולי-יואל אדלשטיין – מצביע; רפאל אדרי – מצביע; אהוד אולמרט – מצביע; אורי אור – מצביע;

דן תיכון: בזה הרגע במשכן – 117 חברי כנסת.

א' האן: חיים אורון – מצביע; אפי אושעיה – מצביע; דוד אזולאי – מצביע; דליה איציק – מצביעה; מיכאל איתן – מצביע; רפאל איתן – מצביע רפאל אלול.

דן תיכון: רפי, רפי, קדימה.

א' האן: רפאל אלול – מצביע; בנימין אלון – מצביע; טלב אלסאנע – מצביע; זאב בנימין בגין – מצביע; פיני בדש – מצביע; זאב בוים – מצביע; יגאל ביבי – מצביע; יוסף ביילין – מצביע; נעמי בלומנטל – מצביעה;

דן תיכון: רבותי, כל מי שקוראים בשמו ייגש למזכיר כדי לקבל את מעטפת ההצבעה.

א' האן: בנימין בן-אליעזר – מצביע; אליהו בן-מנחם – מצביע; שלמה בן-עמי – מצביע; שמריהו בן-צור.

דן תיכון: חבר הכנסת ג'ומס, תיגש לשם.

שמריהו בן-צור: צריכים להיות חמישה – – –

דן תיכון: לא.

דן תיכון: זה בסדר.

א' האן: האם חבר הכנסת שלמה בן-עמי הצביע?

דן תיכון: להמשיך.

א' האן: חבר הכנסת שלמה בן-עמי מצביע עכשיו, ואחריו – חבר הכנסת שמריהו בן-צור.

א' האן: שמריהו בן-צור – מצביע; שלמה בניזרי – מצביע; רומן ברונפמן – מצביע; עוזי ברעם – מצביע; אהוד ברק – מצביע; עזמי בשארה – מצביע; אליהו גבאי – מצביע; תמר גוז'נסקי – מצביעה; מיכה גולדמן – מצביע; אלי גולדשמידט – מצביע; אריה גמליאל – מצביע; משה גפני – מצביע; עבד-אלמאלכ דהאמשה – מצביע; נסים דהן – מצביע; חיים דיין – מצביע; יעל דיין – מצביעה; עבד-אלוהב דראושה – מצביע; אריה דרעי – מצביע; אברהם הירשזון – מצביע; שמואל הלפרט – מצביע; צחי הנגבי – אינו נוכח; צבי הנדל – מצביע;

דן תיכון: אדוני ראש העיר, אתה לא הולך אחרי הסיבוב הראשון, כמו בפעם הקודמת.

א' האן: יהודה הראל – מצביע; צבי ויינברג – מצביע; צחי הנגבי – מצביע; שבח וייס – מצביע; יצחק וקנין – מצביע;

דן תיכון: אדוני שר המשפטים, הצלמים טוענים שאתה מפריע להם.

א' האן: רחבעם זאבי – מצביע; נסים זוילי – מצביע; עמנואל זיסמן – מצביע; אליעזר זנדברג – מצביע; נעמי חזן – מצביעה; תאופיק חטיב – מצביע; דוד טל – מצביע; סאלח טריף – אינו נוכח;

דן תיכון: סאלח טריף ישנו.

א' האן: סאלח טריף – מצביע

דן תיכון: אדוני שר העבודה והרווחה.

דן תיכון: במשכן הכנסת מצויים 119 חברי כנסת.

א' האן: יונה יהב – מצביע; שאול יהלום – מצביע; אברהם יחזקאל – מצביע; אליהו ישי – מצביע; איתן כבל – מצביע; יצחק כהן – מצביע

דן תיכון: אדוני ראש העיר, נא לשבת.

אהוד אולמרט: כל הכנסת עומדת.

דן תיכון: אני יודע, כל העיר עומדת.

אהוד אולמרט: אז תגיד לכל העיר לשבת.

א' האן: רן כהן – מצביע

דן תיכון: רבותי, חבר הכנסת מגן, נא לשבת.

דן תיכון: חבר הכנסת הירשזון, נא לשבת.

דן תיכון: חבר הכנסת ראם.

א' האן: רענן כהן – מצביע; יוסי כץ – מצביע; לימור לבנת – מצביעה; אלכסנדר לובוצקי – מצביע; דוד לוי – מצביע; יצחק לוי – מצביע; מקסים לוי – אינו נוכח; עוזי לנדאו – מצביע; מקסים לוי – מצביע; סופה לנדבר – מצביעה; יהודה לנקרי – מצביע; ענת מאור – מצביעה;

דן תיכון: חבר הכנסת מגן, נא לשבת.

דן תיכון: אתה מסתיר לצלמים.

א' האן: אדיסו מאסלה – מצביע; דוד מגן – מצביע; האשם מחאמיד – מצביע; חגי מירום – מצביע; נואף מסאלחה – מצביע; יהושע מצא – מצביע; יצחק מרדכי – מצביע; דן מרידור – מצביע; מיכאל נודלמן – מצביע; בנימין נתניהו – מצביע; מרינה סולודקין – מצביעה; ניסן סלומינסקי – מצביע; סאלח סלים – מצביע; אפרים סנה – מצביע; אחמד סעד – מצביע; גדעון עזרא – מצביע; שאול עמור – מצביע; אברהם פורז – מצביע; חנן פורת – מצביע; אופיר פינס-פז – מצביע; משה פלד – מצביע; רפאל פנחסי – מצביע; מאיר פרוש – מצביע; עמיר פרץ – מצביע; וליד צאדק חאג'-יחיא – מצביע; דוד צוקר – מצביע; אביגדור קהלני – מצביע; מיכאל קליינר – אינו נוכח; משה קצב – מצביע; דוד ראם – מצביע; אברהם רביץ – מצביע; אמנון רובינשטיין – מצביע; ראובן ריבלין – מצביע; חיים רמון – מצביע; אבנר חי שאקי – מצביע; אברהם שוחט – מצביע; משה שחל – מצביע; מאיר שטרית – מצביע; יורי שטרן – מצביע; סילבן שלום – מצביע; שלום שמחון – מצביע; אריאל שרון – מצביע; יוסי שריד – מצביע; נתן שרנסקי – מצביע; דן תיכון – מצביע; אני חוזר וקורא בשם חבר כנסת אחד שעדיין לא קיבל מעטפה להצביע: מיכאל קליינר.

א' האן: מיכאל קליינר.

א' האן: מיכאל קליינר – אינו נוכח.

דן תיכון: רבותי חברי הכנסת, ההצבעה הסתיימה.

דן תיכון: חבר הכנסת שטרית – עם המפתח.

דן תיכון: רבותי, חבר הכנסת שטרית, ועדת הקלפי, נא להתכנס.

דן תיכון: לאן הוא הלך עם המפתח?

דן תיכון: הנה, הגיע.

דן תיכון: בעל המפתח הגיע.

דן תיכון: רבותי, נא לשבת.

דן תיכון: ההכרעה נפלה.

דן תיכון: הנשיא הבא של מדינת ישראל הוא מר עזר ויצמן.

דן תיכון: (מחיאות כפיים) לא, רבותי.

דן תיכון: הצביעו 119 מעטפות, 119 פתקים.

דן תיכון: פתק לבן – 7, בעד שאול עמור – 49, בעד עזר ויצמן – 63.

דן תיכון: מר עזר ויצמן נבחר בסיבוב הראשון לנשיא המדינה.

דן תיכון: רבותי, בשם הכנסת ובשם העם כולו הנני מברך את מר עזר ויצמן לרגל היבחרו לכהונה שנייה כנשיא מדינת ישראל בחמש השנים הבאות.

דן תיכון: ברכה מיוחדת לחבר הכנסת שאול עמור על צורת ההתמודדות.

דן תיכון: רבותי, טקס ההשבעה ייערך ב-18 במאי 1998, עם שקיעת החמה.

דן תיכון: הסגנים מתרכזים בלשכת יושב-ראש הכנסת.

דן תיכון: תודה לכולם, תודה לעובדי הכנסת.

דן תיכון: סוף-שבוע טוב לכולם.

דן תיכון: ישיבת הכנסת נעולה.